ಮಿನ್ನಿಯಾಪೋಲಿಸ್ ನಗರದಲ್ಲಿ ವೃತ್ತಿಪರ ಕ್ರೀಡೆಗಳು ಉತ್ತಮವಾಗಿ ಸ್ಥಾಪಿತಗೊಂಡಿವೆ. ಕಳೆದ 1884ರಲ್ಲಿ ಮೊದಲ ಬಾರಿಗೆ ಪಂದ್ಯಾವಳಿಯಲ್ಲಿ ಭಾಗವಹಿಸಿ, ಮಿನ್ನಿಯಾಪೋಲಿಸ್ ಮಿಲ್ಲರ್ಸ್ ಬೇಸ್ ಬಾಲ್ ತಂಡವು ಆ ಅವಧಿಯ ಲೀಗ್ ನಲ್ಲಿ ಅತ್ಯುತ್ತಮ ಗೆಲುವು-ಸೋಲಿನ ದಾಖಲೆಯನ್ನು ಹುಟ್ಟುಹಾಕಿತು ಜೊತೆಗೆ ಬೇಸ್ ಬಾಲ್ ಹಾಲ್ ಆಫ್ ಫೇಮ್ ಗೆ ಹದಿನೈದು ಆಟಗಾರರನ್ನು ಕೊಡುಗೆ ನೀಡಿತು. ಕಳೆದ 1940 ಹಾಗು 1950ರ ಸುಮಾರಿಗೆ ಮಿನ್ನಿಯಾಪೋಲಿಸ್ ಲೇಕರ್ಸ್ ಬ್ಯಾಸ್ಕೆಟ್ ಬಾಲ್ ತಂಡವು, ಯಾವುದೇ ಕ್ರೀಡೆಯ ಪ್ರಮುಖ ಲೀಗ್ ಗಳಲ್ಲಿ ಮೊದಲ ಬಾರಿಗೆ ಭಾಗವಹಿಸಿದ ನಗರದ ತಂಡವು, ಲಾಸ್ ಏಂಜಲಿಸ್ ಗೆ ಸ್ಥಳಾಂತರಗೊಳ್ಳುವ ಮುಂಚೆ ಮೂರು ಲೀಗ್ ಗಳಲ್ಲಿ ಆರು ಬಾರಿ ಬ್ಯಾಸ್ಕೆಟ್ ಬಾಲ್ ಚ್ಯಾಂಪಿಯನ್ ಶಿಪ್ ಪಟ್ಟವನ್ನು ಗಳಿಸಿಕೊಂಡಿತು. ಮುಂಚೆ NWAಮಿನ್ನಿಯಾಪೋಲಿಸ್ ಬಾಕ್ಸಿಂಗ್ & ರೆಸ್ಲಿಂಗ್ ಕ್ಲಬ್ ಎಂದು ಕರೆಸಿಕೊಳ್ಳುತ್ತಿದ್ದ ಅಮೇರಿಕನ್ ರೆಸ್ಲಿಂಗ್ ಅಸೋಸಿಯೇಶನ್, 1960 ರಿಂದ 1990ರ ದಶಕದವರೆಗೆ ಮಿನ್ನಿಯಾಪೋಲಿಸ್ ನಗರದಲ್ಲಿ ಕಾರ್ಯನಿರ್ವಹಿಸಿತು. 

ಮಿನ್ನೇಸೋಟ ವೈಕಿಂಗ್ಸ್ ಹಾಗು ಮಿನ್ನೇಸೋಟ ಟ್ವಿನ್ಸ್ ತಂಡಗಳು ನಗರಕ್ಕೆ 1961ರಲ್ಲಿ ಆಗಮಿಸಿದವು. ವೈಕಿಂಗ್ಸ್ ತಂಡವು NFLನ ವಿಸ್ತೃತ ತಂಡವಾಗಿದೆ ಹಾಗು ವಾಶಿಂಗ್ಟನ್ ಸೆನೆಟರ್ಸ್ ತಂಡವು ಮಿನ್ನೇಸೋಟಕ್ಕೆ ಸ್ಥಳಾಂತರಗೊಂಡಾಗ ಟ್ವಿನ್ಸ್ ತಂಡದ ಸ್ಥಾಪನೆಯಾಯಿತು. ಎರಡೂ ತಂಡಗಳು ಬ್ಲೂಮಿಂಗ್ಟನ್ ಉಪನಗರದ ಮೆಟ್ರೋಪಾಲಿಟನ್ ಸ್ಟೇಡಿಯಂನ ಹೊರಾಂಗಣದಲ್ಲಿ ಇಪ್ಪತ್ತೊಂದು ವರ್ಷಗಳ ಕಾಲ ಆಡಿ 1982ರಲ್ಲಿ ಹ್ಯೂಬರ್ಟ್ H. ಹಂಫ್ರೆಯ್ ಮೆಟ್ರೋಡೋಮ್ ಗೆ ಸ್ಥಳಾಂತರವಾದವು. ಇಲ್ಲಿ ಟ್ವಿನ್ಸ್ ತಂಡವು 1987 ಹಾಗು 1991ರಲ್ಲಿ ವರ್ಲ್ಡ್ ಸೀರಿಸ್ ನ್ನು ಗೆದ್ದುಕೊಂಡಿತು. ಟ್ವಿನ್ಸ್ ತಂಡವು 2010ರಲ್ಲಿ ಟಾರ್ಗೆಟ್ ಫೀಲ್ಡ್ ಗೆ ಸ್ಥಳಾಂತರಗೊಂಡಿದೆ. ಮಿನ್ನೇಸೋಟ ಟಿಂಬರ್ವೂಲ್ವ್ಸ್ ತಂಡವು ಮಿನ್ನಿಯಾಪೋಲಿಸ್ ನಗರಕ್ಕೆ 1989ರಲ್ಲಿ NBA ಬ್ಯಾಸ್ಕೆಟ್ ಬಾಲ್ ನ್ನು ಹಿಂದಕ್ಕೆ ಕರೆಸಿಕೊಂಡಿತು, ನಂತರ ಇದನ್ನು ಮಿನ್ನೇಸೋಟ ಲಿನಕ್ಸ್ WNBA ತಂಡವು 1999ರಲ್ಲಿ ಅನುಸರಿಸಿತು. ಇವರು ಟಾರ್ಗೆಟ್ ಸೆಂಟರ್ನಲ್ಲಿ ಆಡುತ್ತಾರೆ. NHL ಐಸ್ ಹಾಕಿ ತಂಡ ಮಿನ್ನೇಸೋಟ ವೈಲ್ಡ್ ಹಾಗು ನ್ಯಾಷನಲ್ ಲಕ್ರೊಸ್ಸೆ ಲೀಗ್ ತಂಡ ಮಿನ್ನೇಸೋಟ ಸ್ವಾರ್ಮ್ ಸೈಂಟ್ ಪಾಲ್ ನ Xcel ಎನರ್ಜಿ ಸೆಂಟರ್[[ನಲ್ಲಿ ಆಡುತ್ತವೆ. [[USL-1]] ಫುಟ್ಬಾಲ್ ತಂಡ [[ಮಿನ್ನೇಸೋಟ ಥಂಡರ್]] ಮಿನ್ನಿಯಾಪೋಲಿಸ್ ನ ಒಂದು ಉಪನಗರವಾದ [[ಬ್ಲೈನೆ]]]]ನಲ್ಲಿ ಆಡುತ್ತದೆ.
1982ರಲ್ಲಿ ಆರಂಭಗೊಂಡ ನಗರದ ಮಧ್ಯಭಾಗದಲ್ಲಿರುವ ಮೆಟ್ರೋಡೋಮ್ , ಮಿನ್ನೇಸೋಟದ ಅತ್ಯಂತ ದೊಡ್ಡ ಕ್ರೀಡಾಂಗಣವಾಗಿದೆ. ಎರಡು ಪ್ರಮುಖ ಗುತ್ತಿಗೆದಾರರಲ್ಲಿ ವೈಕಿಂಗ್ಸ್ ಹಾಗು ವಿಶ್ವವಿದ್ಯಾಲಯದ ಗೋಲ್ಡನ್ ಗೊಫರ್ಸ್ ಬೇಸ್ ಬಾಲ್ ತಂಡ ಸೇರಿದೆ. ಮೆಟ್ರೋಡೊಮ್ ಮೇಜರ್ ಲೀಗ್ ಬೇಸ್ ಬಾಲ್ ಆಲ್-ಸ್ಟಾರ್ ಗೇಮ್, ಸೂಪರ್ ಬೌಲ್, ವರ್ಲ್ಡ್ ಸೀರಿಸ್, ಹಾಗು NCAA ಬ್ಯಾಸ್ಕೆಟ್ ಬಾಲ್ ಮೆನ್'ಸ್ ಫೈನಲ್ ಫೋರ್ಗೆ ಆತಿಥ್ಯ ನೀಡಿದ ಏಕೈಕ ಕ್ರೀಡಾಂಗಣವಾಗಿದೆ. ಓಟಗಾರರು, ನಡಿಗೆದಾರರು, ಇನ್ಲೈನ್ ಸ್ಕೇಟಿಗರು, ಕೋಎಡ್ ವಾಲಿಬಾಲ್ ತಂಡಗಳು, ಹಾಗು ಟಚ್ ಫುಟ್ಬಾಲ್ ತಂಡಗಳೆಲ್ಲವೂ "ದಿ ಡೊಮ್" ನಲ್ಲಿ ಆಡಲು ಅವಕಾಶವನ್ನು ಪಡೆದಿವೆ. ಕ್ರೀಡೆಗಳಿಂದ ಹಿಡಿದು ಸಂಗೀತ ಕಚೇರಿಗಳವರೆಗೆ ಎಲ್ಲ ಘಟನೆಗಳು, ಸಮುದಾಯದ ಚಟುವಟಿಕೆಗಳು, ಧಾರ್ಮಿಕ ಚಟುವಟಿಕೆಗಳು, ಹಾಗು ವ್ಯಾಪಾರ ಮೇಳಗಳು ವರ್ಷದಲ್ಲಿ ಮುನ್ನೂರಕ್ಕೂ ಹೆಚ್ಚಿನ ದಿನಗಳಲ್ಲಿ ಜರುಗುತ್ತವೆ. ಎಲ್ಲ ಅನುಕೂಲಗಳನ್ನು ಹೊಂದಿರುವ ಈ ಕ್ರೀಡಾಂಗಣವು ವಿಶ್ವದ ಅತ್ಯಂತ ಬಹುಪಯೋಗಿ ಕ್ರೀಡಾಂಗಣಗಳಲ್ಲಿ ಒಂದೆನಿಸಿದೆ. 

ಮಿನ್ನೇಸೋಟ ರಾಜ್ಯವು ಮೆಟ್ರೋಡೋಮ್ ನ್ನು ಮೂರು ಪ್ರತ್ಯೇಕ ಕ್ರೀಡಾಂಗಣಗಳನ್ನಾಗಿ ಮಾರ್ಪಡಿಸಲು ಅನುಮತಿ ನೀಡಿದೆ. ಕಳೆದ 2007ರಲ್ಲಿ ಅಂದಾಜಿಸಲಾದಂತೆ ಇದಕ್ಕೆ $1.7 ಶತಕೋಟಿ ಒಟ್ಟು ವೆಚ್ಚವಾಗಬಹುದು. ಆರು ಪ್ರೇಕ್ಷಕ ಆಟದ ಕ್ರೀಡಾಂಗಣಗಳು 1.2-ಮೈಲಿ (2 km)ವ್ಯಾಸದಲ್ಲಿ ನಗರದ ಮಧ್ಯಭಾಗದಲ್ಲಿ ನಿರ್ಮಿಸಲಾಗುತ್ತದೆ, ಇದು ಟಾರ್ಗೆಟ್ ಸೆಂಟರ್ ಹಾಗು ವಿಶ್ವವಿದ್ಯಾಲಯದ ವಿಲ್ಲಿಯಮ್ಸ್ ಅರೆನ ಹಾಗು ಮಾರಿಯುಕ್ಕಿ ಅರೆನಗಳಲ್ಲಿ ಅಸ್ತಿತ್ವದಲ್ಲಿರುವ ಸೌಲಭ್ಯಗಳನ್ನು ಗಣನೆಗೆ ತೆಗೆದುಕೊಳ್ಳಲಿದೆ. ಹೊಸ ಟಾರ್ಗೆಟ್ ಫೀಲ್ಡ್‌ಗೆ ಟ್ವಿನ್ಸ್ ತಂಡ ಹಾಗು 75%ನಷ್ಟು ಹೆನ್ನೆಪಿನ್ ಕೌಂಟಿ ಮಾರಾಟ ತೆರಿಗೆ ವಿಭಾಗವು ಬಂಡವಾಳ ಹೂಡಿದೆ. ಪ್ರತಿಯೊಬ್ಬ ತೆರಿಗೆದಾರನು ವಾರ್ಷಿಕ $25ನ್ನು ಇದಕ್ಕಾಗಿ ಪಾವತಿಸುತ್ತಾನೆ. ಗೋಫರ್ ಫುಟ್ಬಾಲ್ ತಂಡದ ಯೋಜನೆಯಾದ ಹೊಸ TCF ಬ್ಯಾಂಕ್ ಸ್ಟೇಡಿಯಂನ್ನು ವಿಶ್ವವಿದ್ಯಾಲಯ ಹಾಗು ರಾಜ್ಯದ ಪ್ರಧಾನ ನಿಧಿಯ ಆರ್ಥಿಕ ನೆರವಿನಿಂದ ನಿರ್ಮಿಸಲಾಗಿದೆ. ಬ್ಲೈನೆ, ಮಿನ್ನೇಸೋಟದ ವೈಕಿಂಗ್ಸ್ ಸ್ಟೇಡಿಯಂಯೋಜನೆ ಬದಲಾವಣೆಯನ್ನು ಹೊಂದಿದೆ ಜೊತೆಗೆ 2007ರಲ್ಲಿದ್ದಂತೆ ಮೆಟ್ರೋಡೋಮ್ ಪ್ರದೇಶದಲ್ಲಿ ಮರುನಿರ್ಮಾಣ ಮಾಡಲು ಯೋಜಿಸಲಾಗಿರುವ ಕ್ರೀಡಾಂಗಣಕ್ಕೆ $954 ದಶಲಕ್ಷ ವೆಚ್ಚವಾಗಬಹುದೆಂದು ಅಂದಾಜಿಸಲಾಗಿದೆ. ಡಲ್ಲಾಸ್, ಟೆಕ್ಸಾಸ್-ಆಧಾರಿತ ವಿನ್ಯಾಸದ ಕಾರ್ಯಸಾಧ್ಯತೆ ಅಧ್ಯಯನಗಳು ಹಾಗೂ ಹೊಸ ಸ್ಟೇಡಿಯಂನ ಸ್ಥಳೀಯ ನಿರ್ಮಾಣವು(ಮಿನ್ನಿಯಾಪೋಲಿಸ್ ನ ಮಾರ್ಟೆನ್ಸನ್ ಕನ್ಸ್ಟ್ರಕ್ಷನ್)2009ರ ಪೂರ್ವದಲ್ಲಿ ಆರಂಭವಾಗುತ್ತದೆಂದು ನಿರೀಕ್ಷಿಸಲಾಗಿತ್ತು. 

ನಗರವು ಆಯೋಜಿಸಿದ ಪ್ರಮುಖ ಕ್ರೀಡಾವಳಿಗಳಲ್ಲಿ ಸೂಪರ್ ಬೌಲ್ XXVI, 1992 NCAA ಮೆನ್'ಸ್ ಡಿವಿಷನ್ I ಫೈನಲ್ ಫೋರ್, ಹಾಗು 1998 ವರ್ಲ್ಡ್ ಫಿಗರ್ ಸ್ಕೇಟಿಂಗ್ ಚ್ಯಾಂಪಿಯನ್ ಶಿಪ್ಸ್‌ಗಳು ಸೇರಿವೆ.

ಪ್ರತಿಭಾವಂತ ಹವ್ಯಾಸಿ ಅಥ್ಲೆಟ್ ಗಳು ಮಿನ್ನಿಯಾಪೋಲಿಸ್ ಶಾಲೆಗಳ ಪರವಾಗಿ ಭಾಗವಹಿಸಿದ್ದಾರೆ, ಗಮನಾರ್ಹವಾಗಿ 1920ರ ದಶಕ ಹಾಗು 1930ರ ದಶಕದಲ್ಲಿ ಸೆಂಟ್ರಲ್, ಡೆ ಲಾ ಸಲ್ಲೇ, ಹಾಗು ಮಾರ್ಷಲ್ ಪ್ರೌಢಶಾಲೆಗಳಲ್ಲಿ ಆರಂಭವಾಯಿತು. ಕಳೆದ 1930ರ ದಶಕದಿಂದಲೂ, ಗೋಲ್ಡನ್ ಗೋಫರ್ಸ್ ತಂಡವು ಬೇಸ್ ಬಾಲ್, ಬಾಕ್ಸಿಂಗ್, ಫುಟ್ಬಾಲ್, ಗಾಲ್ಫ್, ಜಿಮ್ನಾಸ್ಟಿಕ್ಸ್, ಐಸ್ ಹಾಕಿ, ಒಳಾಂಗಣ ಹಾಗು ಹೊರಾಂಗಣ ಟ್ರಾಕ್, ಈಜು, ಹಾಗು ಕುಸ್ತಿ ಪಂದ್ಯಗಳಲ್ಲಿ ರಾಷ್ಟ್ರೀಯ ಮಟ್ಟದ ಚ್ಯಾಂಪಿಯನ್ ಶಿಪ್ ಗಳಿಸಿದೆ.

ಭೂವಿವರಣೆ ಹಾಗು ಹವಾಮಾನ
ಕಲೆ
ಸೋದರ ನಗರಗಳು
ಕ್ರೀಡೆಗಳು